**AGENȚIA PENTRU PROTECȚIA MEDIULUI ILFOV**

Nr. 15060/26.02.2024

**DECIZIA ETAPEI DE ÎNCADRARE**

**Nr: ......../26.02.2024**

Ca urmare a solicitării depuse de **S.C. VGP PARK BUCHAREST S.R.L.**, pentru proiectul **CONSTRUIRE HALA „A” DEPOZIT LOGISTICA IN DOUA FAZE (1 si 2), SEMNALISTICA FATADE, CASA POARTA, AMENAJARI EXTERIOARE, DRUMURI DE INCINTA, RETELE SI BRANSAMENTE** propus a fi amplasat în județul Ilfov, Comuna Stefanestii de Jos, Str. Stefanestii de Jos, T41, P. A348/1 – NC/CF 54444, înregistrată la A.P.M. Ilfov cu nr. 15060/08.09.2023 și a completărilor ulterioare, în baza:

**Legii nr. 292/2018** privind evaluarea impactului anumitor proiecte publice şi private asupra mediului, cu modificările și completările și ulterioare;

**Ordonanței de Urgență a Guvernului nr. 57/2007** privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, aprobată prin Legea nr. 49/2011, cu modificările și completările ulterioare, autoritatea competentă pentru protecția mediului APM Ilfov decide, ca urmare a consultărilor desfășurate în cadrul ședinței Comisiei de Analiză Tehnică din data de **17.01.2024**, că proiectul **„CONSTRUIRE HALA „A” DEPOZIT LOGISTICA IN DOUA FAZE (1 si 2), SEMNALISTICA FATADE, CASA POARTA, AMENAJARI EXTERIOARE, DRUMURI DE INCINTA, RETELE SI BRANSAMENTE”** propus a fi amplasat în județul Ilfov, Comuna Stefanestii de Jos, Str. Stefanestii de Jos, T41, P. A348/1 – NC/CF 54444, nu se supune evaluării impactului asupra mediului, nu se supune evaluării adecvate și nu se supune evaluării impactului asupra corpurilor de apă.

 Justificarea prezentei decizii:

**I. Motivele pe baza cărora s-a stabilit neefectuarea evaluării impactului asupra mediului sunt următoarele:**

a) proiectul nu se încadrează în prevederile Legii nr. 292/2018, anexa nr. 1;

b) proiectul se încadreaza în prevederile anexei 2 la Legea nr. 292/2018, la **pct. 10**, **lit. a) - “*Proiecte de dezvoltare a unitătilor/zonelor industriale***”

c) titularul și APM Ilfov au mediatizat în presa locală, cât și pe pagina web atât depunerea solicitării acordului cât și decizia etapei de încadrare;

d) lipsa observațiilor din partea publicului interesat;

**II. Motivele pe baza cărora s-a stabilit neefectuarea evaluării adecvate sunt următoarele:**

 Proiectul propus nu intră sub incidența [art. 28](https://lege5.ro/Gratuit/geydqobuge/ordonanta-de-urgenta-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?pid=48878121&d=2018-12-11#p-48878121) din Ordonanța de urgență a Guvernului

nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea [nr. 49/2011](https://lege5.ro/Gratuit/ge2donzuge/legea-nr-49-2011-pentru-aprobarea-ordonantei-de-urgenta-a-guvernului-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?d=2018-12-11), cu modificările și completările ulterioare, conform coordonatelor Stereo 1790 prezentate în documentație;

**III. Motivele pe baza cărora s-a stabilit neefectuarea evaluării impactului asupra corpurilor de apă:**

Investiția propusă nu necesită elaborarea studiului de evaluare a impactului asupra corpurilor de apă, conform adresei nr. 1803/22.02.2024 emisă A.N. Apele Române, Administrația Bazinală Argeș-Vedea, Sistemul de Gospodărire a apelor Ilfov-București exprimată în baza Procesului Verbal nr. 620MC/20.02.2024, întocmit de Comisia de Analiză Tehnică A.B.A. Argeș-Vedea. Astfel:

* ***Proiectul propus nu se supune SEICA***

**1. Caracteristicile proiectului:**

*1.1. Descrierea proiectului:*

Amplasamentul face parte din Parcul Industrial VGP PARK Bucuresti Nord reglementat prin PUZ aprobat cu HCL Stefanestii de Jos nr. 7/2021 pentru care APM Ilfov emis Decizia Etapei de Incadrare nr 36/05.06.2020.

Terenul se afla in intravilanul comunei STEFANESTII DE JOS, jud. ILFOV si este inscris in CF cu nr. cad. **54444.** Categoria de folosinta a terenului este **curti constructii**. Accesul rutier pe parcela se realizeaza de pe drumurile interioare ale parcului industrial VGP. Accesul la drumul public se realizeaza pe parcela invecinata in zona sensului de giratoriu dupa coborarea de pe Autostrada A3, respectiv dupa sensul giratoriu de pe Centura Bucurestiului.

Parcela are o forma trapezoidala, si o **suprafata totala de 51 612 mp.**

In plan vertical terenul nu prezinta declivitati semnificative.

**Vecinatati:**

**La NORD - EST– proprietate privata – parcul industrial VGP (hala B – AUTORIZAT - in curs de executie)**

**La SUD-VEST – drum public – Centura Bucurestiului**

**La SUD-EST – proprietate privata (teren viran)**

**La NORD-VEST – proprietate privata – fortul V Stefanesti**

**Functiunea zonei conf PUZ aprobat cu HCL Stefanestii de Jos nr. 7/2021 – UTR M2a1 zona de depozitare, mica productie nepoluanta, birouri, servicii, comert si utilitati; POT 60%, CUT 10.5, Hmax = 20,00**

Proiectul propune construirea unei hale de depozitare (Hala A), in doua faze ce vor fi construite etapizat si receptionate etapizat, pentru activitati logistice generale (depozitare produse generale) destsinate inchirierii catre terti. De asemenea proiectul presupune amenajarea de zone de circulatie si parcari, zone verzi, trotuare, etc.

Propunerea nu aduce modificări acceselor pe parcela.

Regimul de inaltime propus este Parter (inalt) + 1 Etaj (partial). Inaltimea maxima a cladirii este de 14.55 m (masurat fata de cota 0.00 a terenului). COTA 0.00 = +86.10mdMN

**Cladirea este destinata inchirierii. Activitatea principala estimata este cea de depozitare / spatii logistice.**

**Bilanț teritorial:**

|  |
| --- |
| **Suprafata teren = 51 612 mp** |
| **EXISTENT** | **PROPUS** |
| Ac = 0 mp | **Ac = 24 971.90 mp** |
| Ad = 0 mp | **Ad = 25 905.30 mp** |
| P.O.T. = 0,00% | **POT = 48.38 %** |
|  C.U.T. = 0.00 | **CUT = 0.50** |
| Nr. locuri de parcare existent = 0 locuri | **Nr. locuri de parcare = 106 locuri** |
| H max existent = 0 m | **H max propus = +14.55 m** |

**Spatii verzi = 11 324 mp (21.94 %)**

**Trotuare pietonale = 1 219.1 mp (2.38%)**

**Cai de acces - circulatii auto = 7124 mp (13.79%)**

**Platforme andocare (betonate) = 4284 mp (8.3%)**

**Platforme parcare autoturisme = 2869 mp (5.21%)**

**ASIGURAREA UTILITATILOR:**

**Investitia face parte din** Parcul Industrial VGP PARK Bucuresti Nord si se va racorda la retelele interioare existente pe amplasament, gestionate in sistem local.

**ALIMENTARE CU APĂ:**

Alimentarea cu apa se realizeaza in sistem local cu respectarea normelor de protectia mediului prin cele 5 puturi forate existente. (patru puturi de 25 m adancime si un put de 50 m adancime). Acestea alimenteaza si celelalte obiective ale parcului industrial. Conform art. 14 din HG 930/2011, in jurul puturilor forate existente se va institui zona de protectie sanitara cu regim sever, cu centrul pe pozitia forajului si raza de 10 m. Forajele sunt executate astfel incat sa realizeze conditiile de izolare a stratului captat fata de suprafata terenului si fata de stratele acvifere superioare vulnerabile la poluare. Conform art. 16 din HG 930/2011, zona de protectie sanitara cu regim sever se va imprejmui si se va marca prin placute avertizoare. Apa din foraje este folosita pentru asigurarea apei potabile a obiectivelor si pentru rezervele de apa necesare sistemelor de stingere a incendiilor. Apa din foraje va fi tratata inainte de a fi introdusa in instalatia de distributie. Parametrii de debit si presiune se vor asigura prin intermediul unui hidrofor prevazut cu vas tampon si grup de pompare.

La punerea in functiune a retelei publice de alimentare cu apa se va realiza bransarea intregului parc industrial la acesta.

**CANALIZAREA MENAJERA:**

Pentru apele menajere a fost adoptata solutia realizarii unui bazin vidanjabil (parcul industrial are in curs de autorizare solutia de realizare a retelei de canalizare menajera in sistemul public). Acesta a fost amplasat la mai mult de 30 m de cladirea de depozitare. A fost considerata pentru calcul vidanjarea la 5 zile. Astfel va fi instalat un bazin vidanjabil cu un volum util de minim 70 mc (14.07mc x 5 zile).

La punerea in functiune a retelei publice de canalizare se va realiza racordarea intregului parc industrial la acesta.

Reţeaua exterioară de canalizare a fost realizată în sistem separativ în interiorul incintei, existând o rețea pentru preluarea apelor menajere, o rețea pentru preluarea apelor pluviale de pe acoperiș si o rețea pentru colectarea apelor de pe platforme.

**CANALIZAREA PLUVIALA:**

Apele pluviale provenite de pe acoperisul constructiilor – ape conventional curate – vor fi colectate prin intermediul unei unui sistem de colectare vaccumatica. Apa pluviala este colectata prin reţele de canalizare sub presiune, acesta fiind dimensionat cu conducte de Pehd si panta pana la cota 0,00 a cladirii. Apele pluviale vor fi dirijate catre reteaua de canalizare pluviala a parcelei. Apele pluviale de pe invelitoare nu vor fi trecute prin separatorul de hidrocarburi deoarece sunt considerate conventional curate.

Apele pluviale provenite de pe platforme, drumuri betonate si parcari sunt colectate prin intermediul gurilor de scurgere si conduse in reteaua de canalizare din incinta, dupa o prealabila preepurare prin separator de namol si hidrocarburi. Dupa trecerea prin separatorul de hidrocarburi, apele sunt conduse spre bazinul de retentie de pe parcela invecinata, apoi se vor descărca pe spatiile verzi din incinta in mod controlat.

*1.2. Cumularea cu alte proiecte:* hale depozitare finalizate si aflate in curs de construire - Parcul Industrial VGP PARK Bucuresti Nord;

*1.3. Utilizarea resurselor naturale:* nu este cazul.

*1.4. Producția de deșeuri:*

Deșeurile generate pe perioada de construire vor fi colectate separat într-un spatiu special amenajat și eliminate sau valorificate, după caz, prin agenți economici autorizați.

În perioada de funcționare, deșeurile vor fi colectate separat într-un spațiu special amenajat, de unde vor fi evacuate periodic de firme specializate în salubritate, pe baza de contract.

*1.5. Emisii poluante, zgomot și alte surse de disconfort:* pe perioada execuției lucrărilor emisiile vor consta în principal în praf din activitatea de transport, precum și zgomot rezultat din operațiile de exploatare a utilajelor.

 Nivelul de zgomot rezultat în perioada de funcționare se va încadra în limitele admise pentru funcțiunea existentă în zonă.

**Măsuri pentru limitarea emisiilor de poluanți în aer și zgomotului:**

* Se vor lua toate măsurile pentru limitarea particulelor în suspensie (PM).
* Lucrările de construire se vor desfășura în afara orelor de odihnă, respectiv între orele 8:00-13:00 și 14:00-22:00, în conformitate cu prevederile Legii nr. 61/1991, modificata, privind sancționarea faptelor de încălcare a unor norme de conviețuire socială, a ordinii și liniștii publice.
* Pe durata execuţiei lucrărilor se vor lua măsuri pentru respectarea legislaţiei privind protecţia mediului în vigoare (STAS 12574/1987, SR 10009/2017, Ord. nr. 462/1993 si H.G. nr. 1756/2006 privind limitarea nivelului emisiilor de zgomot în mediu produs de echipamentele destinate utilizarii in exteriorul cladirilor).
* Se vor respecta de asemena prevederile Ord. MS nr. 119/2014 privind aprobarea Normelor de Igienă și Sănătate Publică privind mediul de viață al populației.

**2. Localizarea proiectului:**

2.1. utilizarea existentă a terenului: conf. **Certificatul de Urbanism nr. 221/02.08.2023 emis de Primăria Comunei Stefanestii de Jos**.

Funcțiunea zonei în care se propune implementarea proiectului: **UTR M2a1 zona de depozitare, mica productie nepoluanta, birouri, servicii, comert si utilitati; POT 60%, CUT 10.5, Hmax = 20,00**.

2.2. relativa abundență a resurselor naturale din zonă, calitatea şi capacitatea regenerativă a acestora: *nu este cazul;*

2.3. capacitatea de absorbție a mediului, cu atenţie deosebită pentru:

a) zonele umede – *nu este cazul*

b) zonele costiere – *nu este cazul*;

c) zonele montane şi cele împădurite – *nu este cazul*;

d) parcurile şi rezervațiile naturale – *nu este cazul*;

e) ariile clasificate sau zonele protejate prin legislația în vigoare, cum sunt: zone de protecție a faunei piscicole, bazine piscicole naturale şi bazine piscicole amenajate, etc.: *nu este cazul*;

f) zonele de protecție specială, mai ales cele desemnate prin O.U.G. nr. 57/2007 cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului, conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: *nu este cazul*;

g) ariile în care standardele de calitate a mediului stabilite de legislaţie au fost deja depășite: nu s-a înregistrat o astfel de situatie;

h) ariile dens populate: *nu este cazul*;

i) peisajele cu semnificație istorică, culturală şi arheologică: *nu este cazul*.

**3. Caracteristicile impactului potential:** se iau în considerare efectele semnificative posibile ale proiectelor, în raport cu criteriile stabilite la pct. 1 si 2, cu accent deosebit pe:

a) extinderea impactului:aria geografică și numărul persoanelor afectate: *nu este cazul*;

b) natura transfrontalieră a impactului: *nu este cazul*;

c) mărimea și complexitatea impactului: redusă;

d) probabilitatea impactului: redusă, în timpul realizării lucrărilor de construcții;

e) durata, frecvența și reversibilitatea impactului: impactul asupra mediului va exista în perioada desfășurării lucrărilor de execuție și impact relativ redus în timpul funcționării.

**4. Conditiile de realizare a proiectului:**

* Investiția şi organizarea de şantier se vor realiza în condiţiile impuse prin avizele sau acordurile solicitate prin **Certificatul de Urbanism nr. 221/02.08.2023 emis de Primăria Comunei Stefanestii de Jos**.;
* Se vor respecta condițiile impuse prin Regulamentul **PUZ aprobat cu HCL Stefanestii de Jos nr. 7/2021 – UTR M2a1**;
* Se vor respecta prevederile O.U.G. nr. 195/2005 privind protectia mediului cu modificarile si completarile ulterioare;
* Se vor respecta prevederile Legii 278/2013 privind emisiile industriale;
* Se vor lua măsuri de protecţie antifonică în zona de lucru;
* După realizarea proiectului terenul afectat organizării de şantier şi terenul aferent spaţiului verde propus prin proiect se va amenaja corespunzător.
* Se vor amplasa panouri de informare a cetăţenilor asupra viitoarelor construcţii şi modificări ale zonei;
* Se vor lua măsuri pentru diminuarea emisiilor de pulberi din zona şantierului prin umectarea spaţiului de lucru sau acoperirea pe cât posibil a acestuia;
* La ieşirea din şantier, se vor curăţa roţile autovehiculelor şi a altor utilaje, pentru a preveni transferul de moloz în afara amplasamentului pe drumurile publice; pe durata organizării de şantier se vor monta panouri de protecţie, lucrările vor fi semnalizate corespunzător, asigurându-se protecţia circulaţiei pietonale şi auto în zonă;
* Pe durata execuţiei lucrărilor se vor lua măsuri pentru respectarea normelor, standardelor şi legislaţiei privind protecţia mediului în vigoare (STAS 12574/1987, SR 10009/2017, Ord. nr. 462/1993 si H.G. nr. 1756/2006 privind limitarea nivelului emisiilor de zgomot în mediu produs de echipamentele destinate utilizarii in exteriorul cladirilor).
* Deşeurile şi materialele rezultate din activitatea de construcție vor fi obligatoriu îndepărtate din zonă pe baza unui contract încheiat cu un prestator autorizat; este interzisă depozitarea necontrolată a deşeurilor rezultate;
* Pe toată durata execuţiei şi funcţionării obiectivului se vor respecta prevederile O.U.G. nr. 195/2005 privind protecţia mediului aprobată cu modificări de Legea nr. 265/2006, cu modificările şi completările ulterioare;
* Se vor respecta prevederile OUG nr. 92/2021 privind regimul deşeurilor cu modificarile si completarile ulterioare;
* Se vor respecta prevederile Legii nr. 104/2011 privind protecţia atmosferei;
* Se vor respecta prevederile Ordinului nr. 119/2014 emis de Ministerul Sănătăţii ;

cu modificările și completările ulterioare.

* Se vor respecta prevederile Ordinului nr. 756/1997 cu privire la factorul de mediu sol.
* Indicatorii de calitate ai apelor uzate, evacuate în rețeaua interna de canalizare, se vor încadra în limitele impuse prin H.G.R. nr.188/2002, Anexa 2-NTPA 002/2002, modificată și completată cu H.G. 352/2005
* **Se vor obține și se vor respecta condițiile impuse prin actele de reglementare emise de A.N.”Apele Române” Administrația Bazinală de Apă Argeș-Vedea. În situația în care soluțiile acceptate de A.N.”Apele Române” Administrația Bazinală de Apă Argeș-Vedea nu corespund cu cele prevazute în prezentul act, atunci se va solicita revizuirea prezentului act administrativ emis de APM Ilfov;**
* Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă;
* În situația în care se vor semnala disconforturi create vecinătăților, activitatea va fi sistată temporar până la remedierea acestora;
* Lucrările de construire se vor desfasura în afara orelor de odihnă, respectiv între orele 8:00 – 13:00 și 14:00 – 22:00, în conformitate cu prevederile Legii nr. 61/1991, modificată, privind sancționarea faptelor de încălcare a unor norme de conviețuire socială, a ordinii și linisții publice;
* Gospodărirea materialelor de construcţie se va realiza numai în limita terenului deţinut, fără deranjarea vecinătăţilor;
* Se interzice poluarea solului cu carburanţi, uleiuri rezultate în urma operaţiilor de staţionare, aprovizionare, depozitare sau alimentare cu combustibili a utilajelor şi mijloacelor de transport în timpul construirii, datorită funcţionării necorespunzătoare a acestora. În cazul unor poluări accidentale se vor lua măsuri pedoameliorative;
* Se vor respecta prevederile Regulamentului General de Urbanism aprobat prin H.G. nr. 525/1996 în ceea ce priveste construcțiile, parcările și necesarul de spațiu verde;
* Se va respecta legislația de urbanism în vigoare;
* Se va amenaja și întreține spatiul verde din incintă;
* Drumurile de acces şi tehnologice, toate zonele a căror suprafaţă (învelişul vegetal) a fost afectată, vor fi refăcute şi vor fi redate folosinţelor iniţiale. Răspunderea pentru refacerea amplasamentului, drumurilor de acces și tehnologice, etc. revine în totalitate titularului de proiect;
* Se va asigura salubrizarea zonei și menținerea curățeniei pe traseul drumurilor de acces, pe toată perioada;
* Pentru evitarea poluării accidentale cu materiale periculoase (scurgeri accidentale de combustibili, de ulei de motor), reparațiile mijloacelor de transport/utilajelor se vor executa doar la societăți autorizate;
* **În vederea menținerii calității aerului, în parametri optimi, în zona amplasamentului, se vor respecta următoarele conditii:**
* utilizarea apei, pentru suprimarea prafului în cantitățile, frecvența și proporțiile necesare, în zona de lucru, la sfârșitul fiecarei săptămâni de lucru, dacă nu se vor desfășura operațiuni active mai mult de două zile consecutiv;
* minimizarea activităților generatoare de praf (tăiere, spargerea betonului, etc.);
* se vor lua măsuri de acoperire, îngrădire, închidere a stocurilor de materiale de construcție sau deșeuri, pentru prevenirea împrăștierii cauzată de vânt;
* Oprirea motoarelor tuturor vehiculelor aflate în staționare, în zona șantierului;
* Se vor alege trasee optime din punct de vedere al protecției mediului, pentru deplasarea vehiculelor care transportă materiale de construcție care pot elibera în atmosferă particule fine; transportul acestor materiale se va face pe cât posibil cu vehicule dotate cu prelate;
* Transportul materialelor și transportul utilajelor grele se va realiza pe traseele stabilite, astfel încât să nu creeze disconfort locuitorilor din zonă;
* Organizarea de șantier va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătăţii umane și mediului înconjurător;
* Activitatea se va putea desfășura numai cu respectarea reglementărilor stabilite conform planurilor urbanistice aflate în vigoare, cu privire la funcțiunea zonei, aprobate conform legii. În condițiile în care se va constata că activitatea nu este compatibilă cu funcțiunea zonei, stabilită conform legii și/sau că funcționarea obiectivului generază disconfort de orice natură, pentru așezările umane sau pentru factorii de mediu, activitatea va fi reevaluată conform prevederilor legale în vigoare;
* În situația în care se vor semnala disconforturi create vecinătăților, activitatea va fi sistată până la remedierea acestora;
* Operatorul are obligația să asigure dotări corespunzătoare cu mijloace, structuri, dotări materiale și sisteme de management adecvate în scopul protejării, la un nivel ridicat, a sănătății populației și a mediului;
* Activitatea se va putea desfășura numai cu respectarea reglementărilor stabilite conform planurilor urbanistice aflate în vigoare, cu privire la funcțiunea zonei, aprobate conform legii. În condițiile în care se va constata că activitatea nu este compatibilă cu funcțiunea zonei, stabilită conform legii și/sau că funcționarea obiectivului generază disconfort de orice natură, pentru așezările umane sau pentru factorii de mediu, activitatea va fi reevaluată conform prevederilor legale în vigoare.
* În situația în care se vor semnala disconforturi create vecinătăților, activitatea va fi sistată până la remedierea acestora.
* Operatorul are obligația să asigure dotări corespunzătoare cu mijloace, structuri, dotări materiale și sisteme de management adecvate în scopul protejării, la un nivel ridicat, a sănătății populației și a mediului.

**Prezentul act de reglementare stabilește condițiile de realizare a proiectului din punct de vedere al protecției mediului. În cazul în care proiectul nu se încadrează în funcțiunea zonei, decizia de emitere/respingere a aprobării de dezvoltare revine autorității administrației publice locale.**

Pentru legalitatea și autenticitatea documentelor depuse la dosar se face răspunzator titularul proiectului. Conform art. 21, alin. (4) din OUG. 195/2005 privind protecția mediului, aprobată cu modificări și completări prin Legea nr. 265/2006, cu modificările și completările ulterioare ”răspunderea pentru corectitudinea informaţiilor puse la dispoziţia autorităţilor competente pentru protecţia mediului și a publicului revine titularului proiectului”.

**Conform prevederilor Legii nr. 292/2018:**

 - anexa 5, art. 43, alin. (3) la finalizarea proiectelor publice și private care au făcut obiectul procedurii de evaluare a impactului asupra mediului, autoritatea competentă pentru protecția mediului care a parcurs procedura verifică respectarea prevederilor deciziei etapei de încadrare;

 - anexa 5, art. 43 alin. (4) procesul - verbal întocmit în situația prevăzută la alin. (3) se anexează și face parte integrantă din procesul - verbal de recepție la terminarea lucrărilor.

 Prezentul act nu exonerează de răspundere titularul, proiectantul şi/sau constructorul în cazul producerii unor accidente în timpul execuției lucrărilor sau exploatării acestora.

Nerespectarea prevederilor prezentei decizii a APM Ilfov, se sancționează conform prevederilor legale în vigoare.

         Proiectul propus nu necesită parcurgerea celorlalte etape ale procesului de evaluare a impactului asupra mediului de evaluare adecvată și de evaluare asupra corpurilor de apă.

 Proiectul deciziei etapei de încadrare a fost afişat pe site-ul http://apmif.anpm.ro.

Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

În conformitate cu prevederile OUG nr.195/2005, aprobată prin Legea nr.265/2006 privind protectia mediului, cu modificările și completările ulterioare - "Art. 15 alin (2) lit a - «Titularii proiectelor au obligația de a notifica autoritatea competentă pentru protecția mediului dacă intervin elemente noi, necunoscute la data emiterii actelor de reglementare, precum și asupra oricăror modificări ale condițiilor care au stat la baza emiterii actelor de reglementare, înainte de realizarea modificării»;

**Conform prevederilor Legii nr. 292/2018:**

    - anexa 5, art. 34, alin. (1) titularul de proiect are obligația de a notifica în scris autoritatea competentă pentru protecția mediului despre orice modificare sau extindere a proiectului survenită după emiterea deciziei etapei de încadrare, acordului de mediu și anterior emiterii aprobării de dezvoltare;

    -anexa 5, art. 34, alin (2) notificarea prevăzută la alin. (1), însoțită de raportul de verificare întocmit în conformitate cu prevederile art. 20 alin. (2) lit. a) din Legea nr. 292/2018 de către verificatorul de proiecte atestat în condițiile legii pentru cerința esențială D) igienă, sănătate și mediu înconjurator prevăzută la art. 3 din Ordinul ministrului dezvoltării regionale și administrației publice nr. 2264/2018 sau după caz de punctul de vedere al autorității competente emitente a aprobării de dezvoltare conform art. 20 alin. (2) lit. b) din Legea nr. 292/2018, se depune în termen de 10 zile de la data apariției necesității modificării/extinderii;

   -art. 18, alin. (13) în cazul în care una dintre deciziile prevăzute la alin. (8) si (9) nu se emite în termen de 5 ani de la emiterea acordului de mediu, titularul proiectului este obligat să se adreseze autorității de mediu emitente în vederea confirmării faptului că acordul de mediu nu este depășit.

Draftul deciziei etapei de încadrare a fost afisat spre consultare pe site APM Ilfov: [www.apmif.anpm.ro](http://www.apmif.anpm.ro).

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-11), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr.292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la respectiva autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-11), cu modificările și completările ulterioare.

Director Executiv

Alina Laura POSTEIU

|  |  |  |  |
| --- | --- | --- | --- |
| Nume și Prenume | Funcția | Data | Semnătura |
| Avizat:Corina Ecaterina NECULA CIOCHINA | Șef Serviciu AAA | 26.02.2023 |  |
| Întocmit:Ciprian Stanciu | Consilier | 26.02.2023 |  |